title: Komission täytäntöönpanoasetus (EU) 2018/557, annettu 9 päivänä huhtikuuta 2018, täytäntöönpanoasetuksen (EU) N:o 641/2014 muuttamisesta siltä osin kuin on kyse Euroopan parlamentin ja neuvoston asetuksen (EU) N:o 1307/2013 36 artiklan 4 kohdassa tarkoitetun yhtenäiseen pinta-alatuen järjestelmään liittyvän enimmäismäärän korotuksen antamisesta tiedoksi

text:
               11.4.2018

               FI

               Euroopan unionin virallinen lehti

               L 93/1

         KOMISSION TÄYTÄNTÖÖNPANOASETUS (EU) 2018/557,
   annettu 9 päivänä huhtikuuta 2018,
   täytäntöönpanoasetuksen (EU) N:o 641/2014 muuttamisesta siltä osin kuin on kyse Euroopan parlamentin ja neuvoston asetuksen (EU) N:o 1307/2013 36 artiklan 4 kohdassa tarkoitetun yhtenäiseen pinta-alatuen järjestelmään liittyvän enimmäismäärän korotuksen antamisesta tiedoksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1307/2013 (1) ja erityisesti sen 36 artiklan 4 kohdan,
   sekä katsoo seuraavaa:

               (1)

               Komission täytäntöönpanoasetuksessa (EU) N:o 641/2014 (2) vahvistetaan yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä annetun asetuksen (EU) N:o 1307/2013 soveltamissäännöt.

               (2)

               Asetusta (EU) N:o 1307/2013 muutettiin Euroopan parlamentin ja neuvoston asetuksella (EU) 2017/2393 (3), jolla muun muassa lisättiin asetuksen (EU) N:o 1307/2013 36 artiklan 4 kohtaan yhtenäistä pinta-alatuen järjestelmää soveltaville jäsenvaltioille mahdollisuus korottaa yhtenäiseen pinta-alatuen järjestelmään liittyvää enimmäismääräänsä.

               (3)

               Asetuksen (EU) N:o 1307/2013 36 artiklan 4 kohtaan tehtyjen muutosten vuoksi on tarpeen vahvistaa säännöt, jotka koskevat yhtenäiseen pinta-alatuen järjestelmään liittyvän enimmäismäärän korotuksen antamista tiedoksi.

               (4)

               Sen vuoksi täytäntöönpanoasetusta (EU) N:o 641/2014 olisi muutettava.

               (5)

               Tässä asetuksessa säädetyt toimenpiteet ovat suorien tukien komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 641/2014 muuttaminen
   Lisätään täytäntöönpanoasetukseen (EU) N:o 641/2014 16 a artikla seuraavasti:

      ”16 a artikla
      Tiedoksiannot, jotka koskevat asetuksen (EU) N:o 1307/2013 36 artiklan 4 kohdassa tarkoitetun yhtenäiseen pinta-alatuen järjestelmään liittyvän enimmäismäärän korotusta
      Kun jäsenvaltio antaa komissiolle tiedoksi päätöksensä asetuksen (EU) N:o 1307/2013 36 artiklan 4 kohdan nojalla, komissiolle toimitettavat tiedot on ilmaistava kunkin kalenterivuoden osalta vuodesta 2018 vuoteen 2020 asti prosenttiosuuksina mainitun asetuksen liitteessä II esitetyistä kansallisista enimmäismääristä sen jälkeen, kun on vähennetty mainitun asetuksen 47 artiklan 1 kohtaa soveltamalla saatu määrä.”

   2 artikla
   Voimaantulo
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä huhtikuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 608.

      (2)  Komission täytäntöönpanoasetus (EU) N:o 641/2014, annettu 16 päivänä kesäkuuta 2014, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä annetun Euroopan parlamentin ja neuvoston asetuksen (EU) N:o 1307/2013 soveltamissäännöistä (EUVL L 181, 20.6.2014, s. 74).

      (3)  Euroopan parlamentin ja neuvoston asetus (EU) 2017/2393, annettu 13 päivänä joulukuuta 2017, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen annetun asetuksen (EU) N:o 1305/2013, yhteisen maatalouspolitiikan rahoituksesta, hallinnoinnista ja seurannasta annetun asetuksen (EU) N:o 1306/2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä annetun asetuksen (EU) N:o 1307/2013, maataloustuotteiden yhteisestä markkinajärjestelystä annetun asetuksen (EU) N:o 1308/2013 ja elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä annetun asetuksen (EU) N:o 652/2014 muuttamisesta (EUVL L 350, 29.12.2017, s. 15).


title: Komission täytäntöönpanoasetus (EU) 2018/579, annettu 16 päivänä huhtikuuta 2018, neuvoston asetuksen (EY) N:o 312/2003 muuttamisesta tiettyjä Chilestä peräisin olevia maataloustuotteita koskevan unionin lisätariffikiintiön osalta

text:
                  17.4.2018

                  FI

                  Euroopan unionin virallinen lehti

                  L 97/11

            KOMISSION TÄYTÄNTÖÖNPANOASETUS (EU) 2018/579,
      annettu 16 päivänä huhtikuuta 2018,
      neuvoston asetuksen (EY) N:o 312/2003 muuttamisesta tiettyjä Chilestä peräisin olevia maataloustuotteita koskevan unionin lisätariffikiintiön osalta
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehdyn sopimuksen tariffimääräysten täytäntöönpanosta yhteisön osalta 18 päivänä helmikuuta 2003 annetun neuvoston asetuksen (EY) N:o 312/2003 (1) ja erityisesti sen 5 artiklan,
      sekä katsoo seuraavaa:

                  (1)

                  Neuvosto hyväksyi 11 päivänä toukokuuta 2017 annetulla neuvoston päätöksellä (EU) 2017/1368 (2) Euroopan yhteisön ja sen jäsenvaltioiden sekä Chilen tasavallan väliseen assosiaatiosopimukseen Kroatian tasavallan Euroopan unioniin liittymisen huomioon ottamiseksi liitettävän kolmannen lisäpöytäkirjan allekirjoittamisen ja väliaikaisen soveltamisen.

                  (2)

                  Kolmannessa lisäpöytäkirjassa määrätään lisätariffikiintiöstä tiettyjen Chilestä peräisin olevien maataloustuotteiden luovuttamiseksi vapaaseen liikkeeseen unionissa.

                  (3)

                  On tarpeen muuttaa asetusta (EY) N:o 312/2003 lisätariffikiintiön käyttöön ottamiseksi.

                  (4)

                  Päätöksen (EU) 2017/1368 ja erityisesti 3 artiklan mukaisesti lisätariffikiintiötä sovelletaan 1 päivästä heinäkuuta 2013. Sen vuoksi tätä asetusta olisi sovellettava samasta päivästä alkaen, ja sen olisi tultava voimaan päivänä, jona se julkaistaan.

                  (5)

                  Tässä asetuksessa säädetyt toimenpiteet ovat tullikoodeksikomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Muutetaan asetuksen (EY) N:o 312/2003 liite tämän asetuksen liitteen mukaisesti.
      2 artikla
      Tämä asetus tulee voimaan päivänä, jona se julkaistaan Euroopan unionin virallisessa lehdessä.
      Sitä sovelletaan 1 päivästä heinäkuuta 2013.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 16 päivänä huhtikuuta 2018.

               Komission puolesta

               Puheenjohtaja

            Jean-Claude JUNCKER

         (1)  EUVL L 46, 20.2.2003, s. 1.

         (2)  EUVL L 196, 27.7.2017, s. 1.

         LIITE
         Lisätään asetuksen (EY) N:o 312/2003 liitteeseen rivi seuraavasti:

                        ”09.1944

                        0203 11 10
                        0203 12 11
                        0203 12 19
                        0203 19 11
                        0203 19 13
                        0203 19 15
                        0203 19 55
                        0203 19 59
                        0203 21 10
                        0203 22 11
                        0203 22 19
                        0203 29 11
                        0203 29 13
                        0203 29 15
                        0203 29 55
                        0203 29 59
                        1601 00
                        1602 41
                        1602 42
                        1602 49

                        Sianliha, tuore, jäähdytetty tai jäädytetty; makkarat ja niiden kaltaiset tuotteet, jotka on valmistettu lihasta, muista eläimenosista tai verestä; näihin tuotteisiin perustuvat elintarvikevalmisteet; muut valmisteet ja säilykkeet, jotka on valmistettu lihasta, muista eläimenosista tai verestä (siasta valmistetut)

                        1 000  tonnia (*1)

                        100”.

            (*1)  500 tonnia tullattaessa 1.7.2013–31.12.2013 ja 1 000 tonnia tullattaessa 1.1.–31.12. kunakin sen jälkeisenä kautena


title: Komission täytäntöönpanoasetus (EU) 2018/603, annettu 12 päivänä huhtikuuta 2018, tiettyjen tavaroiden luokittelusta yhdistettyyn nimikkeistöön

text:
                  20.4.2018

                  FI

                  Euroopan unionin virallinen lehti

                  L 101/18

            KOMISSION TÄYTÄNTÖÖNPANOASETUS (EU) 2018/603,
      annettu 12 päivänä huhtikuuta 2018,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:

                  (1)

                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä tarkoitettujen tavaroiden luokittelua koskevia säännöksiä.

                  (2)

                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                  (3)

                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                  (4)

                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                  (5)

                  Tässä asetuksessa säädetyt toimenpiteet ovat tullikoodeksikomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 12 päivänä huhtikuuta 2018.

               Komission puolesta,

               puheenjohtajan nimissä

            Stephen QUEST

               Pääjohtaja

               Verotuksen ja tulliliiton pääsasto

         (1)  EUVL L 269, 10.10.2013, s. 1.

         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

         LIITE

                     Tavaran kuvaus

                     Luokittelu
                     (CN-koodi)

                     Perusteet

                     (1)

                     (2)

                     (3)

                     Ilmatäytteinen muovityyny (ns. pyörätuolityyny), jonka mitat ovat noin 40 × 40 cm ja joka koostuu kahdesta toisiinsa liitetystä suorakaiteen muotoisesta kammiosta, jotka täytetään ilmalla. Molemmissa kammioissa on muovinen ilmalla täytettävä pussi, joka on peitetty ohuella silikonikerroksella.
                     Tyyny on säädettävissä sen mukaan, kuinka paljon kammioihin pumpataan ilmaa, koska molempien kammioiden muovinen pussi siirtyy, kun käyttäjä istuu tyynyn päällä.
                     Tyynyssä on tekstiiliainetta oleva irrotettava liukumaton päällys, jonka alapuolelle on kiinnitetty kaksi tarranauhaa.
                     Tavara on tarkoitettu ehkäisemään painehaavojen syntymistä käyttäjälle. Se vähentää istuinluihin kohdistuvaa painetta ja lisää käyttäjän mukavuutta.
                     Katso kuvat (*1)

                     3926 90 97

                     Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 3926 , 3926 90  ja 3926 90 97  nimiketekstien mukaisesti.
                     Tavaran luokittelu nimikkeeseen 9404  (vuodevarusteet ja niiden kaltaiset sisustustavarat) ei tule kyseeseen, koska ilmatyynyt eivät 94 ryhmän 1 huomautuksen a alakohdan mukaan kuulu tähän nimikkeeseen, ja tästä syystä ilmatyynyt luokitellaan nimikkeeseen 3926  (ks. myös harmonoidun järjestelmän selitykset (HS-selitykset), nimike 9404 , viimeinen kappale, b alakohta).
                     Luokittelu CN-koodiin 8714 20 00  osiksi ja tarvikkeiksi pyörätuoleja ja muita liikuntarajoitteisten kulkuvälineitä varten ei myöskään tule kyseeseen, koska tavara ei ole tunnistettavissa tuotteeksi, joka soveltuu käytettäväksi yksinomaan tai pääasiallisesti liikuntarajoitteisten kulkuvälineissä XVII jakson 3 huomautuksen mukaisesti. Tavaran objektiiviset ominaisuudet huomioon ottaen sitä voidaan käyttää pyörätuolien istuimien lisäksi monissa muissa istuimissa ja tuoleissa. Tavaraa ei esimerkiksi ole suunniteltu käytettäväksi tietyssä istuimessa, koska siinä ei ole mitään erityistä kiinnitystapaa, millä se tunnistettaisiin tietyssä istuimessa käytettäväksi. Liukumaton päällys ja tarranauhat voidaan kiinnittää moniin erityyppisiin istuimiin. Tavaraa ei sen vuoksi voida millään perusteella tunnistaa tavaraksi, joka on suunniteltu käytettäväksi tietyntyyppisessä istuimessa (ks. myös HS-selitykset, nimike 8714 , ensimmäinen kappale, i alakohta).
                     Luokittelu CN-koodiin 8714 20 00  osiksi ja tarvikkeiksi pyörätuoleja ja muita liikuntarajoitteisten kulkuvälineitä varten ei myöskään tule kyseeseen sen vuoksi, ettei tavara ole välttämätön pyörätuolin toiminnan kannalta eikä se mukauta pyörätuolia tiettyyn toimintaan tai lisää sen käyttömahdollisuuksia tai mahdollista erityistehtävän suorittamista sen päätehtävän yhteydessä, joka on vammaisen henkilön liikkumisen mahdollistaminen (ks. unionin tuomioistuimen tuomio, annettu 16 päivänä kesäkuuta 2011, Unomedical, asia C-152/10, ECLI:EU:C:2011:402, 29, 30 ja 36 kohta). Pyörätuoli toimii samalla tavalla ilman tyynyä. Tyyny ainoastaan tekee pyörätuolissa istumisen käyttäjälle mukavammaksi ja miellyttävämmäksi.
                     Vaikka tavara koostuu eri osista (muovityynystä ja tekstiiliainepäällyksestä), se on luokiteltava ikään kuin se koostuisi muovityynystä, koska tyyny antaa tavaralle sen olennaisen luonteen 3 yleisen tulkintasäännön b alakohdan mukaisesti. Tekstiiliosa on ainoastaan päällys, joka suojaa olennaista osaa ja pitää sen paikallaan. Sen vuoksi tavara on luokiteltava perusaineosansa mukaisesti CN-koodiin 3926 90 97  muuksi muovitavaraksi.

            (*1)  Kuvat ovat ainoastaan ohjeellisia.


title: Komission täytäntöönpanoasetus (EU) 2018/606, annettu 19 päivänä huhtikuuta 2018, suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”Dons” (SAN)

text:
               20.4.2018

               FI

               Euroopan unionin virallinen lehti

               L 101/37

         KOMISSION TÄYTÄNTÖÖNPANOASETUS (EU) 2018/606,
   annettu 19 päivänä huhtikuuta 2018,
   suojan myöntämisestä Euroopan parlamentin ja neuvoston asetuksen (EU) N:o 1308/2013 99 artiklan mukaisesti nimitykselle ”Dons” (SAN)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 99 artiklan,
   sekä katsoo seuraavaa:

               (1)

               Komissio on asetuksen (EU) N:o 1308/2013 97 artiklan 2 ja 3 kohdan mukaisesti tarkastellut Tanskan lähettämää hakemusta nimityksen ”Dons” rekisteröimiseksi suojatuksi alkuperänimitykseksi (SAN) ja julkaissut hakemuksen Euroopan unionin virallisessa lehdessä
                   (2).

               (2)

               Vastaväitteitä esittivät asetuksen (EU) N:o 1308/2013 98 artiklan ja komission asetuksen (EY) N:o 607/2009 (3) 14 artiklan mukaisesti sähköpostitse 4 päivänä helmikuuta 2016 Italian maatalousministeriö, 5 päivänä helmikuuta 2016”Confederazione Nazionale dei Consorzi Volontari per la Tutela delle Denominazioni dei Vini Italiani” (FEDERDOC) -organisaatio ja 8 päivänä helmikuuta 2016”L'Alleanza delle Cooperative Italiane-Agroalimentare” -organisaatio. Komissio katsoi asetuksen (EY) N:o 607/2009 15 artiklan mukaisesti, että kaikki kolme vastaväitettä täyttivät tutkittavaksi ottamisen edellytykset.

               (3)

               Komissio toimitti vastaväitteet 24 päivänä toukokuuta 2016 päivätyllä kirjeellä asetuksen (EY) N:o 607/2009 16 artiklan 1 kohdan mukaisesti Tanskan viranomaisille ja pyysi heitä esittämään niihin liittyvät huomautuksensa kahden kuukauden kuluessa. Tanska lähetti huomautuksensa pyydetyssä määräajassa, 4 päivänä heinäkuuta 2016.

               (4)

               Komissio antoi asetuksen (EY) N:o 607/2009 16 artiklan 1 kohdan mukaisesti Tanskan viranomaisilta saamansa huomautukset 12 päivänä tammikuuta 2017 päivätyillä kirjeillä tiedoksi edellä mainituille kolmelle vastaväitteen esittäjälle ja pyysi niitä esittämään mahdolliset kommenttinsa kahden kuukauden kuluessa. Vastaukseksi komissio sai Italian maatalousministeriöltä 10 päivänä maaliskuuta 2017 toisen tiedonannon, jossa se toisti vastaväitteensä.

               (5)

               Komission olisi asetuksen (EY) N:o 607/2009 16 artiklan 3 kohdan mukaisesti tehtävä päätös käytettävissään olevien todisteiden perusteella.

               (6)

               Kaikki kolme vastaväitteen esittäjää väittävät, ettei tiettyjä ”Dons”-viinin tuotannossa käytettäviä rypälelajikkeita, kuten ”Cabernet Cortis”, ”Orion”, ”Regent”, ”Rondo” ja ”Solaris”, joita ne pitävät Vitis vinifera -lajien risteytyksestä muiden Vitis-suvun lajien kanssa saatuina hybrideinä, saisi asetuksen (EU) N:o 1308/2013 93 artiklan 1 kohdan a alakohdan iv alakohdan mukaan käyttää suojatulla alkuperänimityksellä varustettujen tuotteiden tuotannossa. Lisäksi ne väittävät, ettei lajienvälisestä risteytyksestä saatua lajiketta saisi missään tapauksessa pitää Vitis vinifera -lajiin kuuluvana. Italian maatalousministeriön ja FEDERDOC-organisaation mukaan kaikissa Euroopan unionin maissa on mahdollista genomia tutkimalla määrittää, kuuluuko lajike Vitis vinifera -lajiin vai toisen Vitis-suvun lajin risteytykseen.

               (7)

               Italian maatalousministeriö väittää lisäksi, että viittaus inhimillisiin tekijöihin, syy-yhteys luontoon liittyvien ja inhimillisten tekijöiden välillä sekä tietystä maantieteellisestä ympäristöstä johtuvat tuotteen laatuun ja ominaispiirteisiin liittyvät tiedot ovat riittämättömät. Lisäksi kyseinen vastaväitteen esittäjä väittää, että väitteellä, jonka mukaan tuotteen happamuusprofiili liittyy ”suhteellisen karaistuneiden lajikkeiden käyttöön”, ei ole minkäänlaista teknistä eikä tieteellistä perustaa, kun otetaan huomioon, että lajikkeiden valinta on pitkän aikavälin prosessi eikä se näin ollen voi koskea lajienvälisiä hybridilajikkeita.

               (8)

               Lopuksi Italian maatalousministeriö katsoo, että rypälelajikkeiden ja satovuoden merkintää koskevat vaatimukset ovat turhia, koska kyseisistä vaatimuksista säädetään asetuksen (EY) N:o 607/2009 61 ja 62 artiklassa.

               (9)

               Komissio on arvioinut vastaväitteen esittäjien ja hakijan toimittamat perustelut ja todisteet ja toteaa, että nimitys ”Dons” olisi rekisteröitävä suojattuna alkuperänimityksenä seuraavista syistä.

               (10)

               Mitä tulee väitteisiin, joiden mukaan kyseistä tuotetta ei ole saatu Vitis vinifera -lajiin kuuluvista rypälelajikkeista, useita seikkoja on otettava huomioon. Ensinnäkin Vitis vinifera -lajiin kuuluvia rypälelajikkeita koskevaa EU-tason yhdenmukaistettua luokitusta ei ole. Käytettävissä ei ole myöskään miltään viralliselta toimivaltaiselta elimeltä, kuten kansainväliseltä viinijärjestöltä (OIV) saatua viiteluetteloa eikä tieteellistä asiakirjaa, jonka perusteella Vitis vinifera -laji tai Vitis vinifera -lajin ja muiden Vitis-suvun lajien risteytys voitaisiin nykyisin kiistatta luokitella tai erottaa toisistaan. Tieteellistä määritelmää koskeva kysymys olisi tätä taustaa vasten käsiteltävä ensisijaisesti asetuksen (EU) N:o 1308/2013 96 artiklan mukaisessa alustavassa kansallisessa arvioinnissa, jonka jäsenvaltiot suorittavat. Tanska käyttää saksalaista luokitusta, jossa kaikki kyseiset viisi rypälelajiketta on luokiteltu Vitis vinifera -lajiin kuuluviksi. Toiseksi komission olisi asetuksen (EY) N:o 607/2009 vastaväitteiden tutkimista koskevan 16 artiklan 3 kohdan nojalla tehtävä päätös alkuperänimityksen hylkäämisestä tai rekisteröimisestä käytettävissään olevien todisteiden perusteella. Käsillä olevassa tapauksessa vastaväitteen esittäjät eivät toimittaneet mitään vankkaa tieteellistä näyttöä tai tietoa siitä, että tuotetta ei ole saatu Vitis vinifera -lajiin kuuluvista rypälelajikkeista. Lopuksi komissio toteaa, että useat muut jäsenvaltiot käyttävät kyseisiä rypälelajikkeita sellaisten viiniensä tuotannossa, joilla on suojattu alkuperänimitys.

               (11)

               Edellä esitetyn perusteella ei ole mahdollista tehdä johtopäätöstä, että tuote, johon nimityksellä ”Dons” viitataan, on saatu Vitis vinifera -lajiin kuulumattomista rypälelajikkeista. Tähän perustuvat vastaväitteet on sen vuoksi hylättävä.

               (12)

               Mitä tulee yhteyteen liittyvien tietojen puuttumista koskevaan väitteeseen, komissio toteaa saaneensa kuvauksen maantieteellisessä ympäristössä esiintyvistä asiaankuuluvista luonnollisista tekijöistä ja niiden yhteydestä tuotteen erityiseen laatuun ja ominaispiirteisiin, kuten suurempaan maitohappopitoisuuteen, joka erottaa tuotteen klassisista kuohuviineistä. Sen vuoksi on pääteltävä, että tarvittavat yhteyttä koskevat tiedot on asetuksen (EY) N:o 607/2009 7 artiklan mukaisesti toimitettu. Inhimillisten tekijöiden osalta tuotteen happamuusprofiilin katsotaan liittyvän asetuksen (EU) N:o 1308/2013 93 artiklan 1 kohdan a alakohdan i alakohdan mukaisesti suhteellisen karaistuneiden lajikkeiden käyttöön.

               (13)

               Mitä tulee väitteisiin, joiden mukaan asetuksen sisältämiä vaatimuksia on turha mainita, todetaan seuraavaa: koska osa vaatimuksista menee unionin oikeutta pidemmälle, niiden sisällyttäminen on selkeyden vuoksi aiheellista, jotta mahdolliset tukikelpoiset tuottajat ymmärtävät vaatimukset oikein.

               (14)

               Edellä esitetyn perusteella ja asetuksen (EU) N:o 1308/2013 99 artiklan mukaisesti komissio katsoo, että hakemus täyttää kyseisessä asetuksessa säädetyt edellytykset ja että nimitys ”Dons” olisi suojattava ja merkittävä mainitun asetuksen 104 artiklassa tarkoitettuun rekisteriin.

               (15)

               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Suojataan nimitys ”Dons” (SAN).
   2 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä huhtikuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 671.

      (2)  EUVL C 407, 8.12.2015, s. 4.

      (3)  Komission asetus (EY) N:o 607/2009, annettu 14 päivänä heinäkuuta 2009 neuvoston asetuksen (EY) N:o 479/2008 soveltamista koskevista eräistä yksityiskohtaisista säännöistä tiettyjen viinialan tuotteiden suojattujen alkuperänimitysten, maantieteellisten merkintöjen ja perinteisten merkintöjen sekä merkintöjen ja esittelyn osalta (EUVL L 193, 24.7.2009, s. 60).